அனிசு சர்க்கார்

அனிசு சர்க்கார் (Anish Sarkar) இந்தியாவைச் சேர்ந்த ஒரு சதுரங்க வீரராவார். 2021ஆம் ஆண்டு சனவரி  மாதம் 26ஆம் தேதியன்று இவர் பிறந்தார். 2024ஆம் ஆண்டு நவம்பர் மாதம் 24ஆம் தேதி முதல் உலகின் இளைய பிடே மதிப்பீடு பெற்ற வீரர் என்ற சிறப்புக்குரியவராகத் திகழ்கிறார். 2024 ஆம் ஆண்டில், பிரதம மந்திரியின் சிறாருக்கான தேசிய வீரதீர விருதைப் பெற்ற இளைய வீரர் என்ற பெருமையை சர்க்கார் பெற்றார்.

சதுரங்க வாழ்க்கை
2024ஆம் ஆண்டு சனவரி மாதத்தில் சர்க்காரின் சதுரங்க ஆர்வம் தொடங்கியது. அதன் பிறகு விரைவில் இந்தியாவின் இரண்டாவது கிராண்ட்மாசுட்டர் திபயேந்து பருவா தலைமையிலான சதுரங்க அகாடமியில் சிறப்புப் பயிற்சிக் குழுவில் சேர்க்கப்பட்டார்.

2024ஆம் ஆண்டு செப்டம்பர் மாதத்தில் இவர் 1ஆவது செயிண்ட் சேவியர்சு கல்லூரி கல்கத்தா முன்னாள் மாணவர் சங்கம் நடத்திய 2024 - பெங்கால் விரைவு தரமதிப்பீடு போட்டியில் விளையாடினார். இப்போட்டியில் தனது முதல் தரமதிப்பீட்டை பெற்றார். கிராண்டுமாசுடர் அர்ச்சூன் எரிகாய்சிக்கு எதிராக ஒரே நேரத்தில் விளையாடும் வாய்ப்பையும் பெற்றார்.

2024ஆம் ஆண்டு நவம்பர் மாதத்தில் இவர் 3 ஆண்டுகள் மற்றும் 10 மாதங்களில் உலகின் இளைய பிடே தரமதிப்பீடு பெற்ற வீரரானார். முன்னதாக முந்தைய மாதத்தில் மேற்கு வங்க 9 வயதுக்குட்பட்டோர் போட்டியில் விளையாடிய இவர், 140 வீரர்கள் கொண்ட போட்டியில் 5.5/8 மதிப்பெண்களுடன் 24ஆவது இடத்தைப் பிடித்தார். இறுதி இரண்டு சுற்றுகளில் இரண்டு பிடே மதிப்பிடப்பட்ட வீரர்களை (ஆரவ் சாட்டர்ச்சி மற்றும் அகிலான் பைசுயா) தோற்கடித்தார். பின்னர்  மேற்கு வங்க 13 வயதுக்கு உட்பட்டவர்களுக்கான பிரிவு வெற்றியாளர் போட்டியில் விளையாடினார்.  இப்போட்டியில் தனது முதல் அதிகாரப்பூர்வ பிடே மதிப்பீட்டை (1556) பெற்றார்.  இவ்வெற்றி  5 வயதில் முன்னர் இளைய பிடே மதிப்பீடு பெற்ற வீரரான தேச்சாசு திவாரியின் சாதனையை முறியடித்தது.

மேற்கோள்கள்

வெளி இணைப்புகள்

பகுப்பு:2021 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
பகுப்பு:கொல்கத்தா நபர்கள்